CONVOCATÒRIA D'AJUDES DE L'INSTITUT UNIVERSITARI D'INVESTIGACIÓ D'ESTUDIS DE GÈNERE PER AL DESENVOLUPAMENT D'ACTIVITATS DIRIGIDES A LA REDACCIÓ DE TESIS DOCTORALS DES DE LA PERSPECTIVA DE GÈNERE - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/19080)
  + [Valencià](/va/acuerdo/19502)






Selector de idioma

Leer

* [Español](/es/acuerdo/19530)
* [Valencià](/va/acuerdo/19557)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES DE L'INSTITUT UNIVERSITARI D'INVESTIGACIÓ D'ESTUDIS DE GÈNERE PER AL DESENVOLUPAMENT D'ACTIVITATS DIRIGIDES A LA REDACCIÓ DE TESIS DOCTORALS DES DE LA PERSPECTIVA DE GÈNERE[Butlletí Oficial Universitat d'Alacant](/ca/Publicacion)
===========================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES DE L'INSTITUT UNIVERSITARI D'INVESTIGACIÓ D'ESTUDIS DE GÈNERE PER AL DESENVOLUPAMENT D'ACTIVITATS DIRIGIDES A LA REDACCIÓ DE TESIS DOCTORALS DES DE LA PERSPECTIVA DE GÈNERE

Data d'aprovació
:   25/11/2021

Data de publicació
:   01/12/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/19450)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/19257)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/19518)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES DE L'INSTITUT UNIVERSITARI D'INVESTIGACIÓ D'ESTUDIS DE GÈNERE PER AL DESENVOLUPAMENT D'ACTIVITATS DIRIGIDES A LA REDACCIÓ DE TESIS DOCTORALS DES DE LA PERSPECTIVA DE GÈNERE&url=https://www.boua.ua.es/va/acuerdo/19750)

**Títol:** CONVOCATÒRIA D'AJUDES DE L'INSTITUT UNIVERSITARI D'INVESTIGACIÓ D'ESTUDIS DE GÈNERE PER AL DESENVOLUPAMENT D'ACTIVITATS DIRIGIDES A LA REDACCIÓ DE TESIS DOCTORALS DES DE LA PERSPECTIVA DE GÈNERE

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 25 de novembre de 2021

CONVOCATÒRIA D'AJUDES DE L'INSTITUT UNIVERSITARI D'INVESTIGACIÓ D'ESTUDIS DE GÈNERE PER AL DESENVOLUPAMENT D'ACTIVITATS DIRIGIDES A LA REDACCIÓ DE TESIS DOCTORALS DES DE LA PERSPECTIVA DE GÈNERE

L'Institut Universitari d'Investigació d'Estudis de Gènere proposa la concessió d'ajudes per al desenvolupament d'activitats d'investigació durant el període de realització de tesis doctorals que prevegen la perspectiva de gènere.

1. OBJECTE

Es convoquen ajudes per a finançar activitats que conduïsquen a la realització de tesis doctorals les investigacions de les quals se centren en estudis sobre les dones, de gènere i feministes. Aquestes ajudes s'emmarquen en els objectius del Pla d'Igualtat de la Universitat d'Alacant i responen a la inclusió de la perspectiva de gènere com a categoria transversal en la ciència, la tecnologia i la innovació promoguda des de la Llei 14/2011, d'1 de juny, de la ciència, la tecnologia i la innovació.

2. ACCIONS SUSCEPTIBLES D'AJUDA

Podran ser objecte d'aquestes ajudes:

-   Les estades breus en centres d'investigació.

-   El desplaçament a biblioteques especialitzades o centres de documentació.

- El desplaçament amb la finalitat d'obtenir informació (fonts primàries) directament relacionada amb l'objecte de la investigació.

- La participació en congressos, seminaris i trobades nacionals o internacionals per a la presentació de ponències o comunicacions.

3. OBLIGACIONS DE LES PERSONES BENEFICIÀRIES DE L'AJUDA

Les persones que es beneficien d'una de les ajudes previstes en aquesta convocatòria hauran de:

- Dur a terme l'acció entre el 01.09.2021 i el 30.08.2022.

- Fer referència a la seua condició de persona beneficiària d'aquesta ajuda, proposada i tramitada per l'Institut Universitari d'Investigació d'Estudis de Gènere de la Universitat d'Alacant, en les publicacions i altres resultats que puguen derivar de les activitats d'investigació realitzades durant el període de gaudi de l'ajuda.

4. REQUISITS PER A SOL·LICITAR L'AJUDA

a) Ser estudiant d'un programa de doctorat de la Universitat d'Alacant.

b) Haver registrat en el RAPI un pla d'investigació centrat en l'estudi de la experiència de les dones o les diferències de gènere amb la finalitat de conèixer, difondre, establir estratègies i avaluar alternatives des dels possibles plantejaments històrics, artisticoliteraris, geogràfics, sociològics, econòmics, jurídics, de la salut o de qualsevol altre vessant del saber.

c) No haver gaudit d'aquesta mateixa ajuda en la convocatòria del 2021.

TERMINI DE SOL·LICITUD

Per a la presentació de sol·licituds s'estableix un únic termini, des de l'endemà de la publicació en el BOUA fins al 31 d'agost del 2022.

5. PRESENTACIÓ DE SOL·LICITUDS

Les sol·licituds es lliuraran a través del formulari següent:

<https://cvnet.cpd.ua.es/uaCuestionarios/preguntas.aspx?idcuestionario=129215&idioma=ca>, en el qual s'adjuntarà la documentació següent:

a) Imprès de dades personals i acadèmiques, emplenat i signat. <https://ieg.ua.es/va/documentos/investigacion/ayudas-a-tesis-doctorales/2021-22/impres-dades-personals-i-academics.docx>

b) Fotocòpia del DNI o NIE, si el document que es va aportar en el seu moment no està actualitzat.

c) Còpia del Pla d'investigació.

d) Una memòria de les accions realitzades amb l'ajuda sol·licitada d'acord amb el model de l'annex II. <https://ieg.ua.es/va/documentos/investigacion/ayudas-a-tesis-doctorales/2021-22/annex-ii-memoria-d-accions.docx>

e) El currículum vitae de qui fa la sol·licitud d'acord amb model de l'annex III. <https://ieg.ua.es/va/documentos/investigacion/ayudas-a-tesis-doctorales/2021-22/annex-iii-cv.docx>

f) Justificants originals de les despeses de locomoció realitzades segons allò que indica l'annex I. <https://ieg.ua.es/va/documentos/investigacio/ajudes-a-tesis-doctorals/annexos/annex-i-ajudes-tesi.pdf>

g) Justificants originals de les despeses d'allotjament segons allò que indica l'annex I. <https://ieg.ua.es/va/documentos/investigacio/ajudes-a-tesis-doctorals/annexos/annex-i-ajudes-tesi.pdf>

h) Justificants originals d'altres despeses segons allò que indica l'annex I. <https://ieg.ua.es/va/documentos/investigacio/ajudes-a-tesis-doctorals/annexos/annex-i-ajudes-tesi.pdf>

Es tindran en compte exclusivament els costos de viatge, allotjament, manutenció i transports locals corresponents al període temporal en què es realitze l'activitat susceptible de l'ajuda i avalats per les dates consignades en el certificat d'aquesta.

Per a les despeses de manutenció (dietes) no serà necessari presentar justificants perquè s'abonaran les quantitats previstes a aquest efecte en l'annex I. Per a les despeses d'allotjament i viatge, en cap cas es podran superar els imports establits en aquest annex.

i) Certificat, si escau, del centre receptor en el qual s'especifiquen les dates de l'estada i les activitats realitzades. En el cas de participació en congressos, seminaris i trobades nacionals o internacionals per a presentar una ponència, s'adjuntarà el certificat corresponent expedit per l'organització d'aquest, en el qual consten les dates de l'esdeveniment i el títol de la ponència.

No es concedirà més d'una ajuda a una mateixa persona sol·licitant per convocatòria.

MARC LEGAL I PRESSUPOSTARI

La dotació màxima d'aquesta convocatòria és de 1.500 euros, que serà sufragada amb càrrec al capítol IV (clau orgànica 204.27.2H.38.75) de crèdit pressupostari de l'Institut Universitari d'Estudis de Gènere. L'execució d'aquesta dotació està supeditada a la disponibilitat de liquiditat de la Universitat d'Alacant.

La subvenció assignada s'ajustarà a allò que disposa la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la Universitat d'Alacant i allò que aquesta convocatòria estableix.

6. PROCEDIMENT, COMISSIÓ I CRITERIS DE VALORACIÓ

Les sol·licituds seran avaluades per una comissió formada por la Comissió Permanent de l'IUIEG i la directora o el director de l'Escola de Doctorat.

Per a l'avaluació i la selecció de les persones candidates s'aplicaran els criteris de valoració següents:

1. L'activitat prèvia desenvolupada en l'àmbit dels estudis de gènere per la persona sol·licitant, i es valorarà especialment les publicacions i comunicacions en congressos (fins a 1 punt).

2. Estar matriculada/matriculat en el programa de doctorat d'Estudis Pluridisciplinaris de Gènere (1 punt).

3. Els objectius del projecte de tesi doctoral des de la perspectiva de gènere (fins a 2 punts).

4. La metodologia del projecte amb perspectiva de gènere (fins a 2 punts).

5. Naturalesa de l'acció realitzada, duració i distància del centre de destinació respecte de la UA (fins a 2 punts).

6. Activitat derivada d'una tesi dirigida per personal de l'IUIEG (1 punt)

7. No haver rebut aquesta mateixa ajuda en convocatòries anteriors (1 punt).

La puntuació mínima per a obtenir una ajuda serà de 6 punts.

La Comissió considerarà les sol·licituds que complisquen els requisits detallats en els punts 4 i 5 d'aquesta convocatòria.

La resolució provisional de la concessió de les ajudes es farà dins dels 10 dies hàbils  següents a la finalització del termini de presentació de sol·licituds mitjançant la publicació en la pàgina web de l'Institut  Universitari d'Investigació d'Estudis de Gènere i tindrà efectes amb caràcter general  de l'article 45 de la Llei 39/2015, d'1 d'octubre, del procediment administratiu comú de les administracions públiques.

A partir de l'endemà de la publicació, les persones interessades tindran un termini de 10 dies hàbils per a la presentació de les al·legacions que considere pertinents a través d'instància genèrica.

Una vegada transcorregut aquest termini, es publicarà en la web de l'IUIEG la resolució definitiva de les ajudes.

La convocatòria podrà ser declarada deserta, de la mateixa manera que serà possible no adjudicar la totalitat de les ajudes oferides, i en aquest cas es podrà incrementar l'import de les ajudes concedides a la resta de sol·licitants si així es considera oportú.

Aquestes ajudes seran incompatibles amb altres ajudes o subvencions d'anàloga naturalesa destinades a finançar la mateixa activitat, excepte quan eixes ajudes no aconseguisquen cobrir la totalitat de les despeses sol·licitades. En aquest cas, podrà destinar-se part de l'ajuda obtinguda a cobrir la part de despeses no finançada.

L'incompliment total o parcial dels requisits i obligacions establides en la aquesta convocatòria podrà donar lloc a la revocació de l'ajuda concedida parcialment o totalment i l'obligació de reintegrar la quantia corresponent, segons la normativa aplicable en matèria de subvencions públiques.

JUSTIFICACIÓ DE PERSONES BENEFICIÀRIES

La justificació de la destinació de l'ajuda al compliment de la seua finalitat serà prèvia a la concessió, mitjançant la comprovació dels requisits exigits per a l'adjudicació. Després de l'adjudicació, la Universitat procedirà d'ofici al pagament de la subvenció concedida.

NOTIFICACIONS

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases i les dades d'aplicació es realitzaran en la pàgina web <https://ieg.ua.es/va/>, que substitueix la notificació a les persones interessades i té els mateixos efectes.

INFORMACIÓ

Institut Universitari d'Investigació d'Estudis de Gènere (aulari II)

<https://ieg.ua.es/va/recerca/ajudes-a-la-investigacio/ajudes-per-a-activitats-d-investigacio.html>

Telèfon: 611 12 63 55

[rcglq@qg.pz](mailto:vwizk@bl.bc)

PROTECCIÓ DE DADES

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les seues dades no podran ser cedides, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant o bé a través de la seu electrònica <https://seuelectronica.ua.es/va/index.html>

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/va/privadesa.html>

RECURSOS

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació de la convocatòria davant la rectora, de conformitat amb el que  disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015 en el termini d'un mes comptador des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la seua consideració en la resolució que pose fi al procediment.

Alacant, 25 de novembre de 2021

La rectora,

PD de signatura, el vicerector d'Investigació

(Resolució de 22 de desembre de 2020)

Juan Mora Pastor





[Carretera Sant Vicent del Raspeig s/n  
03164 Sant Vicent del Raspeig - Alacant  
 Tel. 95 750 1269 - Fax 35 149 2571](https://www.google.es/maps/@77.288603,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12221&trk=tyah&trkInfo=tarId%5K4523668720059%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)